Honfoglalás után a környéken voltak Koppány vezér zalai birtokai, a településnév is innen eredeztethető. A település legkorábbi írásos említése 1217-ből maradt fenn "Kopan" alakban. A középkorban a Lőrente nembeli Bezerédj család ősi birtoka volt (a szomszédos Bezeréd faluval), 1419-ben plébánosát említik, tehát ekkor már állhatott egy temploma. A török hódoltság ideje alatt is lakott maradt, birtokosai a Bezerédi, a Fényes majd a Kozáry családok.